Document ID: /roh_data/filtered/swiss_laws_in_ROHinterleaved.jsonl.gz/14004

This text was translated from EN into Rumantsch Grischun.

The following provisions apply to contracts relating to goods and services intended for the customer’s personal or family use where:a. the supplier of the goods or services acted in a professional or commercial capacity; andb. the consideration from the buyer exceeds 100 francs. These provisions do not apply to legal transactions that are entered into by financial institutions and banks within the framework of existing financial services contracts in accordance with the Financial Services Act of 15 June 2018. For insurance policies, the provisions of the Insurance Policies Act of 2 April 1908 apply. In the event of significant change to the purchasing power of the national currency, the Federal Council shall adjust the sum indicated in para. 1 let. b accordingly.Inserted by No I of the FA of 5 Oct. 1990, in force since 1 July 1991 (AS 1991 846; BBl 1986 II 354). SR 950.1 Amended by No II of the FA of 19 June 2020, in force since 1 Jan. 2022  (AS 2020 4969; BBl 2017 5089). SR 221.229.1 Inserted by No II of the FA of 19 June 2020, in force since 1 Jan. 2022  (AS 2020 4969; BBl 2017 5089).

Las suandantas disposiziuns èn applitgablas per contracts davart chaussas moviblas e davart prestaziuns da servetsch ch’èn destinadas per il diever persunal u famigliar dal client, sche:a. l’offerent da la rauba u da las prestaziuns da servetsch ha agì en il rom d’ina activitad professiunala u commerziala; eb. la prestaziun dal client surpassa 100 francs. Las disposiziuns na valan betg per acts giuridics che vegnan concludids tras instituts da finanzas e tras bancas en il rom da contracts da servetschs finanziars existents tenor la Lescha federala dals 15 da zercladur 2018 davart ils servetschs finanziars. Per ils contracts d’assicuranza valan las disposiziuns da la Lescha dals 2 d’avrigl 1908 davart il contract d’assicuranza. Sche la capacitad da cumpra dals daners sa mida en moda essenziala, adatta il Cussegl federal correspundentamain l’import che vegn numnà en l’alinea 1 litera b.Integrà tras la cifra I da la LF dals 5 d’oct. 1990, en vigur dapi il 1. da fan. 1991 (AS 1991 846; BBl 1986 II 354). SR 950.1 Versiun tenor la cifra II da la LF dals 19 da zer. 2020, en vigur dapi il 1. da schan. 2022 (AS 2020 4969; BBl 2017 5089). SR 221.229.1 Integrà tras la cifra II da la LF dals 19 da zer. 2020, en vigur dapi il 1. da schan. 2022 (AS 2020 4969; BBl 2017 5089).